Samas ei olnud ükski kolmest Balti riigist valmis taasiseseisvumisele järgnenud kuude jooksul üle minema oma rahale. Osutus, et oli tõsisemaidki probleeme, pealegi taheti rubla inflatsioonist võtta veel, mis võtta annab. Küll aga moodustasid Läti ja Leedu Eesti varasema eeskuju najal 3-liikmelise rahareformikomitee. Rahareformid ise jäid esialgu  ootama oma aega. Vajadus sellega kiirustada muutus aktuaalseks aastavahetusel, kui kõigis Balti riikides tekkis hüperinflatsioonist[10] ning nüüd juba igati loogilisest Venemaa keskpanga-poolsest väljakuulutamata blokaadist tingituna üha teravnev sularahadefitsiit.